फ़िरोज़शाह कोटला की पिच वैसे तो स्पिनर्स की मददगार साबित होती रही है. लेकिन इस वक्त भी टीम का ध्यान दक्षिण अफ़्रीकी सीरीज़ पर ज़रूर बना हुआ है. इसलिए दिल्ली की पिच इस बार पेसर्स के मुताबिक होगी या नहीं ..इसे लेकर दिलचस्पी ज़रूर बनी रहेगी. फिलहाल ठोस ओपनर विजय इस बात को लेकर बेफ़िक्र हैं कि उन्हें किसके साथ ओपनिंग करने का मौक़ा मिल सकता है. उन्होंने इतना ज़रूर कहा कि उनमें, शिखर धवन और केएल राहुल में अच्छा तालमेल है. वे कहते हैं, "हम तीनों (मुरली विजय, शिखर धवन और केएल राहुल) में मैदान के बाहर भी अच्छा तालमेल है.